Daniel Neel
dneelyep@gmail.com
Jim Campbell
jwcampbell@gmail.com

# Címkék, karakterláncok és speciális karakterek automatikus beszúrása a dokumentumba

Az Elemlista bővítmény lehetővé teszi gyakori címkék és speciális karakterek beszúrását az oldalsávban lévő listából. Alapbeállítás szerint a bővítmény HTML, XHTML, XSLT, XUL és LaTeX címkék és speciális karakterek beszúrására képes.

# Az Elemlista bővítmény használata

Az Elemlista bővítmény használatához engedélyeznie kell a bővítményt, majd aktiválnia kell az oldalsáv elemlista részét.

## Bővítmény engedélyezése

A bővítmény aktiválásához válassza a SzerkesztésBeállításokBővítményekElemlista lehetőséget. A bővítmény aktválása után a NézetOldalsáv kiválasztásával, vagy az F9 megnyomásával érheti el azt.

Az oldalsáv kezdetben a megnyitott dokumentumok listáját jeleníti meg, így az elemlista megjelenítéséhez és használatához az oldalsáv alján lévő „plusz” ikont ábrázoló lapra kell kattintania.

## Címkék és speciális karakterek beszúrása

Az elemlista egy legördülő menüt használ a különböző címketípusok közti váltáshoz. Az egyik lehetőség például a HTML – Címkék.

Címkék beszúrásának megkezdéséhez tegye a következőt:

Vigye a kurzort oda, ahova a címkét vagy speciális karaktert be szeretné szúrni.

Válassza ki a kívánt címketípust a legördülő menüből az oldalsáv tetején.

Görgesse a megjelenő listát a kívánt elem megkereséséhez.

Kattintson duplán a címkén az elemlistában.

A kiválasztott címke vagy speciális karakter megjelenik a dokumentumban.

# Elemlista-tippek

Címke beszúrására használhatja az Enter vagy ShiftEnter kombinációt is.

Az Enter megnyomása a címkét a kurzorpozícióba szúrja be, és a fókuszt visszaadja a dokumentumnak. A ShiftEnter megnyomása is beszúrja a címkét a kurzorpozícióba, de a fókuszt az elemlistán tartja.

Az oldalsáv alján az Előnézet szóra kattintva megjelenítheti az egyes címkékhez és speciális karakterekhez beszúrandó szöveg előnézetét.